1637



Tapahtumia  
 21. marraskuuta Pietari Brahe saapui Turkuun ottaakseen vastaan Suomen kenraalikuvernöörin viran. 
 Ericus Schroderus julkaisi nelikielisen sanakirjan Lexicon Latino-Scondicum.
 René Descartes julkaisi tietoteoreettisen pääteoksensa Discours de la méthode.
 Näytelmäkirjailija Pierre Corneillen teos Le Cid valmistui.
 Alankomaiden tulppaanimaniassa saavutettiin korkein hintataso.
 Pequot-sota Uudessa-Englannissa: Intiaaniheimon päällikkö Tabotem joutui siirtolaisten vangiksi. Pequotit kostivat 23. huhtikuuta 1637 surmaamalla 30 siirtolaista Wethersfieldin kaupungissa. Siirtolaiset kostivat sen tekemällä iskun Mystic-nimiseen kaupunkiin. Kaupunki sytytettiin tuleen ja tulipalossa sai surmansa ehkä jopa yli 600 intiaania. Kaupunki oli tuhottu puolessa tunnissa. Tulipaloa pakenevat surmattiin siirtolaisten ja heidän liittolaistensa narragansettien käsissä.
 Shimabaran kapina, Japanin kristittyjen talonpoikien kapinaliike

Syntyneitä 
 12. maaliskuuta – Anne Hyde, tulevan Englannin kuninkaan Jaakko II:n ensimmäinen vaimo (k. 1671)
 10. kesäkuuta – Jacques Marquette, ranskalainen tutkimusmatkailija (k. 1675)
 7. joulukuuta – Bernardo Pasquini, italialainen säveltäjä, urkuri ja cembalisti (k. 1710)

 Dietrich Buxtehude,  tanskalais-saksalainen urkuri ja säveltäjä (k. 1707)
 Axel Julius De la Gardie, ruotsalainen kreivi, upseeri, valtiopäivämies ja valtaneuvos (k. 1710)

Kuolleita 
 15. helmikuuta – Ferdinand II, Pyhän saksalais-roomalaisen keisarikunnan keisari (s. 1578)

 Jean D’Espagnet, ranskalainen juristi ja poliitikko (s. 1564)
 Arent Passer, hollantilais-virolainen kuvanveistäjä ja arkkitehti  (s. 1560)

1600-luku